**Célja**

* a Társadalom és a Honvédség kapcsolatának szorosabbá tétele,
* az ifjúság honvédelmi és hazafias nevelése;
* a Magyar Honvédség tényleges állománya feltöltöttségének javítása, toborzás

**Háttérinformációk**

* Az Adrianus Alapítvány a Falvak Kultúrájáért, Katonaolimpikonok Baráti Kör és a Magyar Honvédség Parancsnoksága közös szervezésében kerül megrendezésre a „Toborzó Emlékfutás 2022.” (a továbbiakban: TEF 2022.) program **2022. május 06. és 2022. május 20. között, több mint 1830 kilométeres útvonalon, 219 település érintésével**.
* A 24 fő hivatásos, szerződéses, önkéntes katonákból álló váltó és a szervezők ezzel a nagyszabású sport- és kulturális rendezvénnyel tisztelegnek a Magyar Sport Napja (május 6.), illetve a Magyar Honvédelem Napja 173. évfordulója (május 21.) előtt.

**a rendezvény célja**

* Május 6-án a Magyar Sport Napjára emlékezünk. Az ünnepi megemlékezés alkalmat teremt a **magyar sportolók iránti megbecsülésünk kinyilvánítására.**
* A Magyar Honvédség és a rendezésben résztvevő civil szervezetek, a hivatásos, szerződéses, önkéntes tartalékos katonák a településeken katonai emlékművek megkoszorúzásával megemlékeznek és tisztelegnek azok előtt, akik életüket áldozták a szabadságért, a nemzet függetlenségért.
* A katona értékeinek megismertetése, a katonai hivatás népszerűsítése érdekében a futás útvonalán, toborzó rendezvények kerülnek megszervezésre.
* A központi helyszíneken kulturális programokat kínálnak a rendezők, amelyekből nem csak a Magyar Honvédség értékeit ismerhetik meg, hanem a helyi kulturális értékekkel is találkozhatnak az érdeklődők. Kezdeményeztük, hogy az oktatási intézmények, sportegyesületek diákjai, sportolói, a honvéd kadétok csatlakozzanak az útvonalon érintett településeken belül a katonai váltó tagjaihoz. A rendezvény zárásaként, 2022. május 20-án Budapesten felavatásra kerül a Katonaolimpikonok emléktáblája.
* A „TEF 2022.” rendezvény fővédnöki tisztségére **dr. Benkő Tibor** honvédelmi miniszter úr, a védnöki tisztségre **Gyulay Zsolt** úr a Magyar Olimpiai Bizottság elnöke került felkérésre.

**Általános üzenetek**

* A Magyar Honvédség legnagyobb értéke a katona, legyen szó hivatásos, szerződéses vagy önkéntes katonáról, akiknek a **magas szakmai felkészültsége mellett a kiváló fizikai állapota is fontos**, ezért vállalkoztak erre a futásra.
* A honvédelem nemzeti ügy. A hazáért való szolgálat fontossága ugyanolyan meghatározó értékkel bír az önkéntes tartalékos katonák számára, mint a hivatásos vagy szerződéses katonák számára.
* A honvédség a rendelkezésre álló eszközökkel, erőforrásokkal folyamatosan, több területen is segíti a magyar állampolgárok életét.

**a toborzó emlékfutás programja**

* A TEF 2022. május 06-án Budapestről, az Stefánia Palota Honvéd Kulturális Központból (Budapest, XIV. ker. Stefánia út 36.) – megemlékezés keretében – indul útjára.
* A 24 fős katonafutó csapat tagjai és a csatlakozó érdeklődők közösen futnak el a Városliget Parkjába, ahonnan a katonafutók csapata önállóan halad tovább a tervezett útvonalon.
* Az érintett településeken a helyiségtáblánál csatlakozik a lakosság a csapat tagjaihoz és együtt érkeznek a település központjába. A polgármester a váltók stafétabotjára díszszalagot köt a rendezvényen való részvételük emlékére, ezzel is támogatva a kezdeményezést. Ezt követően közös futással hagyják el a települést a kivezető úton, a település végét jelző helységtábláig, ahonnan a csapat tagok újra önállóan futnak a következő településig.
* Megyénként, az érintett településeken 1-2 helyszínen kiemelt rendezvények szervezésével katonai toborzó, kulturális, illetve megemlékező rendezvény kerül lebonyolításra.

**2022. május 12-13** (csütörtök-péntek) – Csongrád-Csanád megye

**2022. május 12.:**

**Útvonal: Mórahalom – Szeged – 21:50 – 0:10** (éjszakai közös futás a Szegedi Repülőtértől a Hősök kapujáig, ahol a hősi emlékmű koszorúzása történik)

**2022.05.13.:**

**Útvonal: Szeged**- Algyő- **Hódmezővásárhely** - Mártély - Mindszent- Szegvár- **Szentes-** Fábiánsebestyén – Árpádhalom

**Szeged, Móra park: 08:30-10:00-ig**

Toborzó rendezvény, Statikus bemutató, Térzene

**Közös futás a váltóval (1,5 km) Rajt: Szeged, Móra Ferenc Múzeum elöl: 09.15**

**Hódmezővásárhely, Kossuth tér: 11:00-14:00-ig**

Toborzó rendezvény, Statikus bemutató, Térzene, megemlékezés, koszorúzás

**Közös futás a váltóval (1,5 km) Rajt: Hódmezővásárhely, Kossuth tér: 11:55**

**Szentes, Kossuth tér: 14:00-16:30-ig**

Toborzó rendezvény, Statikus bemutató, Térzene, megemlékezés, koszorúzás

**Közös futás a váltóval (1,5km) Rajt: Szentes, Kossuth tér: 15:30**

